Document ID: 32003D0525

32003D0525
L 183/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 2003 година
за отлагане датата на прилагане на Директива 1999/36/ЕО на Съвета относно някои видове транспортируемо оборудване под налягане
(нотифицирано под номер С(2003) 2591)
(текст от значение за ЕИП)
(2003/525/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/36/ЕО на Съвета от 29 април 1999 г. относно някои видове транспортируемо оборудване под налягане (1), последно изменена с Директива 2002/50/ЕО на Комисията (2), и по-специално член 17, параграф 2 от нея,
като има предвид, че:
(1)
Няма подробни технически изисквания и адекватни позовавания на съответните европейски стандарти, добавени към приложенията към Директива 94/55/ЕО на Съвета от 21 ноември 1994 г. относно сближаването на законодателствата на държавите-членки по отношение на автомобилния превоз на опасни товари (3), последно изменена с Директива 2003/28/ЕО на Комисията от 7 април 2003 г. (4), и към Директива 96/49/ЕО на Съвета от 23 юли 1996 г. относно сближаването на законодателствата на държавите-членки по отношение на железопътния превоз на опасни товари (5), последно изменена с Директива 2003/29/ЕО на Комисията от 7 април 2003 г. (6), за съдове под налягане, стелажи за бутилки и резервоари, посочени в член 2 от Директива 1999/36/ЕО. Следователно датата на прилагане на Директива 94/55/ЕО поради това би следвало да бъде отложена по отношение на това транспортируемо оборудване под налягане.
(2)
Член 18 от Директива 1999/36/ЕО предвижда през преходния период от 24 месеца, считано от прилагането на тази директива, държавите-членки трябва да разрешат пускането на пазара и пускането в експлоатация на транспортируемо оборудване под налягане, което отговаря на нормативната уредба в сила в рамките на тяхната територия преди 1 юли 2001 г. Следователно датата на изтичане на този период би следвало също да се отложи.
(3)
Предвидените мерки в настоящата директива са в съответствие със становището на Комитета по превоз на опасни товари, създаден съгласно член 9 от Директива 94/55/ЕО,
ПРИЕ НАСТОЯЩОТО РЕШЕНИЕ:
Член 1
Датата за прилагане на Директива 1999/36/ЕО се отлага до 1 юли 2005 г. за съдове под налягане, стелажи за бутилки и резервоари.
Член 2
Държавите-членки трябва да разрешат пускането на пазара и пускането в експлоатация на оборудването, посочено в член 1, което отговаря на нормативната уредба в сила в рамките на тяхната територия преди 1 юли 2005 г., до 24 месеца от тази дата и разрешават последващо пускане в експлоатация на такова оборудване, пуснато на пазара преди тази дата.
Член 3
Настоящото решение се прилага от 1 юли 2003 г.
Член 4
Адресати на настоящото решение са държавите-членки.
Съставено в Брюксел на 18 юли 2003 година.

Labels: 1
7
8
3
15